
Cum laudae 



Eugen EVU despre 

Românul global Florentin SMARANDACHE 

‘‘Sunt cu corespondenţa la zi, sunt cu iubirea la moarte ” 

Florentin SMARANDACHE 

Florentin Smarandache s-a născut la 10 decembrie 1954, în Bălceşti (Vâlcea). 
A absolvit Şcoala Generală în Bălceşti (1961 - 1969), apoi Liceul Pedagogic 
(1969-1972), în Craiova, continuând la Rm. Vâlcea (1972-1974); diploma de învăţător; stagiul 
militar, cu termen redus, la Medgidia (1974-1975); a absolvit Facultatea de Ştiinţe, secţia 
informatică, a Universităţii din Craiova (1975-1979), ca şef de promoţie; obţine doctoratul în 
A-**. -r™,, matematică (T eoria Numerelor), la Universitatea 

de Stat din Chişinău (1995-1997). în Statele 
Unite, urmează studii de perfecţionare în mate- 
matică, informatică şi educaţie, la Arizona State 
University (Tempe) (1991), Pima Community 
College (Tucson) (1995), University of Phoenix 
(Tucson) (1996); obţine şi un Masterat în 
informatică; studii postdoctorale la New Mexico 
State University (Las Cruces) (1998), University 
of New Mexico (1998, 1999), National Science 
Foundation (Chautauqua Pro-gram, University 
of Texas, Austin) (1999), şi Los Alamos Natio- 
nal Laboratory (Educaţional Networking Support 
Program) (Gallup) (1999). în iunie-iulie 2009, 
lucrează ca profesor cercetător vizitator la Air Force Research Laboratory in Rome, NY, SUA, iar 
între 15 mai - 22 iulie 2010, ca profesor cercetător la Ensieta (Brest, Franţa). (....) 

în perioada 1982-1984, a fost profesor cooperant în Maroc, predând 
matematicile în limba franceza (Lycee Sidi El Hassan Lyoussi din 
Sefrou). Revine în ţară, continuând activitatea didactică; profesor la 
Liceul “Nicolae Bălcescu”, din Craiova (1984-1985). în anul 1986, nu 
poate obţine viza de ieşire din ţară, pentru a participa la Congresul 
Internaţional al Mate-maticienilor, de la Universitatea din Berkeley 
(California) şi face greva foamei; publică o scrisoare de protest în 
Notices of the American Mathematical Society (Providence, RI), în care 
solicita libertatea de circulaţie a oamenilor de ştiinţă; se interesează de 
soarta sa Dr. Olof G. Tandberg, secretar la Academia de Ştiinţe din 
Stockholm, care îi telefonează din Bucureşti. în perioada anilor 1986- 
1988, Inspectoratul Şcolar Judeţean Dolj nu-i mai acordă post, din 
motive politice, fiind obligat să supravieţuiască din meditaţii. în toamna 
anului 1988, obţine, cu greutate, un paşaport de turist pentru Bulgaria. 

De aici, trece în Turcia, unde cere azil politic. Este deţinut în lagărele de refugiaţi politici din 
Istanbul şi Ankara (1988-1990). Emigrează în Statele Unite ale Americii în 1990, unde lucrează ca 
inginer de software, la corporaţia Honeywell, din Phoenix (Arizona), specializată în calculatoare 
(1990-1995); profesor adjunct de matematică la Pima Community College, din Tucson (1995- 
1997); din 1997, este asistent universitar de matematică, la University of New Mexico (Gallup), în 
2003 devine conferenţiar universitar, iar în 2008 - profesor universitar. între 2007-2009 este Şef de 
Departament. (....) 

A editat, printre altele, o serie de opt International Anthologies on Paradoxism (cuprinzând sute 
de scriitori de pe glob, 2000-2013). A propus extinderea probabilităţilor clasice şi imprecise la 

‘probabilitate neutrosofică’ - un vector tridimensional, ale cărui componente sunt submulţimi ale 
intervalului ne-standard ]-0, l+[. Din anul 2002, împreună cu Dr. Jean Dezert, de la Office 
National de Recherches Aeronautiques din Paris, se ocupă de fuziunea informaţiei, extinzând Teoria 
Dempster-Shafer la o nouă teorie de fuzionare a informaţiei plauzibile şi para-doxiste (numita 
Teoria Dezert-Smarandache: www.gallup . unm.edu/~smarandache/DSmT.htm). 

în matematică, a introdus gradul de negare al unei axiome ori teoreme (vezi “geometriile 
Smarandache care pot fi parţial euclidiene şi parţial neeuclidiene”, 1969, www.gallup.unm. 
edu/~smarandache/geometries.htm), multi-structurile (vezi “structurile Smarandache unde o 
structura mai slabă conţine insule de structuri mai puternice”) şi multi-spaţiile (combinaţii de spaţii 
heterogene, www.gallup.unm.edu/~smarandache/ algebra.htm).A prezentat lucrări la multe 
Conferinţe Internaţionale de Fuziune a Informaţiei ori a Senzorilor (Australia - 2003, Suedia - 
2004, SUA: Philadelphia - 2005, Seattle - 2009, Chicago - 2011, Spania - 2005, Italia - 2006, 
Belgia - 2007, Canada - 2007, Germania - 2008, Scoţia - 2010). 

în anul 2011, a primit Premiul “Traian Vuia” al Academiei Române pentru Ştiinţe Tehnice, apoi 
Doctor Honoris Causa al Academiei DacoRomâne din Bucureşti şi al Universităţii Beijing Jiaotong 
(BJTU) din China, după ce, în 2010, i s-a acordat prestigioasa Medalie de Aur pentru Ştiinţă de la 
Academia Telesio-Galilei din Anglia. 

Afilieri: membru al Societăţii de Ştiinte Matematice din România; Mathematical Association of 
America; American Mathematical Society; Academia Oamenilor de Ştiinţă Români; ARA; Poetry 
Society of America; Uniunea Scriitorilor Români; International Poets Academy (India); La Societe 
Les Amis de la Poesie (Franţa); Association “La Licome” (Franţa); Academie Francophone 
(Franţa); Societatea Română de Haiku; Academy of American Poets; Modem Languages 
Association (SUA); Centre d’Etudes et de Recherches Poetiques Aquitaines (Franţa); International 
Writers and Artist Association (USA); World Union of Free Romanians (Anglia); Free Romanian 
Writer Association (Franţa); World Academy of Arts and Culture (SUA); Liga Culturală Oltenia; 
East and West Literary Foundation (SUA); World Poetry Society (India); World Poetry Research 
Institute (Corea); Societatea Mihai Eminescu (Australia); referent la Zentralblatt fur Mathematik 
(Germania). 

Este cel mai longeviv, onorabil şi loial membru în Consiliul extern al Revistei noastre şi 
antologator al numeroase Anthologii paradoxiste internaţionale. Autor, în tandem cu Eugen Evu, al 
cărţii “ Ziceri şi deziceri”, excellent primită de critica literară. Deţine trei diplome de Excelenţă ale 
revistei Noua ProVincia Corvina şi AsCUS Provincia Corvina - preşedinte Ion Urda. 



Interviu instantaneu 



Constantin STANCU - Florentin SMARANDACHE 

(fragment) 



Mă simt cel mai bine în locul în care nu sunt 



C.S.: De-a lungul vieţii, ce aţi considerat că vă lipseşte cel mai mult? 

F.S.: Timpul, răbdarea. 

C.S.: Ce aţi învăţat de la adversari sau duşmani? 

F.S.: Lupta continuă. 

C.S.: O întrebare clasică: ce înseamnă dragostea pentru dumneavoastră, la modul practic, de zi cu 
zi? 

F.S.: Pasiune. 

C.S.: Care sunt cărţile pe care le preferaţi şi de ce le preferaţi pe acestea şi nu altele? 

F.S.: Prefer una pentru o perioadă, apoi mă satur de ea şi prefer alta. . . 

C.S.: Care este locul în care vă simţiţi cel mai bine? 

F.S.: Paradoxal. . . locul în care nu sunt. 

C.S.: Ce înseamnă pentru dumneata gândul acesta: acum? 

F.S.: Prezent continuu, format din trecut şi viitor. 

